b'\n_START_ARTICLE_\nPre\xc5\xbee\xc4\x8di tiger, skriti zmaj\n_START_PARAGRAPH_\nPre\xc5\xbee\xc4\x8di tiger, skriti zmaj je roman o borilnih ve\xc5\xa1\xc4\x8dinah, ki ga je napisal kitajski pisatelj Vang Dulu. Je \xc4\x8detrta knjiga iz serije 5. romanov o \xc5\xbdeleznem \xc5\xbeerjavu. Knjige so iz\xc5\xa1le od leta 1938 do 1942.\n_START_SECTION_\nSnov in motiv\n_START_PARAGRAPH_\nSnov romana so kitajske borilne ve\xc5\xa1\xc4\x8dine znane kot kung fu, \xc4\x8deprav je njihov ustreznej\xc5\xa1i naziv vu \xc5\xa1u. Glavni junak je mojster kung fuja, slavni me\xc4\x8devalec iz gorskega samostana Wu Dang, ki je tako kot samostan \xc5\xa0aolin, znamenita \xc5\xa1ola borilnih ve\xc5\xa1\xc4\x8din. Po romanu so leta 2000 posneli film, ki je po\xc5\xbeel nesluteni uspeh ter spro\xc5\xbeil nov interes za azijske akcijske filme.\n_START_SECTION_\nVsebina\n_START_PARAGRAPH_\nLi Mu Bai je legendarni mojster in me\xc4\x8devalec z Wu Danga. I\xc5\xa1\xc4\x8de \xc5\xbeensko po imenu Lete\xc4\x8da lisica, ki je umorila njegovega sifuja, u\xc4\x8ditelja. Mu Bai je zaljubljen v prijateljico iz otro\xc5\xa1tva Ju \xc5\xa0u Lien, a ji tega ne upa povedati. Eda od glavnih oseb zgodbe je tudi mlada Ju D\xc5\xbeiao Long, ki je guvernerjeva h\xc4\x8di. O\xc4\x8de jo sili v poroko, vendar si h\xc4\x8di \xc5\xbeeli pustolov\xc5\xa1\xc4\x8din in se po\xc4\x8duti utesnjeno. Postane u\xc4\x8denka Lete\xc4\x8de lisice ter se izuri v me\xc4\x8devanju in goloroki borbi. Mu Bai podari svoj me\xc4\x8d lokalnemu velika\xc5\xa1u, a ga Ju D\xc5\xbeiao ukrade. Zaljubi se v pu\xc5\xa1\xc4\x8davskega razbojnika Loja. Po \xc5\xa1tevilnih dogodiv\xc5\xa1\xc4\x8dinah, Mu Bai ubije Lete\xc4\x8do lisico, vendar je smrtno ranjen. D\xc5\xbeiao, ki je medtem prestopila na njegovo stran, hiti po protistrup. Na \xc5\xbealost je prepozna. Ju D\xc5\xbeiao odide v Wu Dang, kjer se znova sre\xc4\x8da z Lojem. Ampak ne ostane v samostanu.\n_START_SECTION_\nOcene\n_START_PARAGRAPH_\nRoman Pre\xc5\xbee\xc4\x8di tiger, skriti zmaj velja za eno najbolj prepoznavnih del kitajskega romana o borilnih ve\xc5\xa1\xc4\x8dinah.'